CELEX: 52006PC0739
Language: da
Date: 2006-11-24
Title: Forslag til Rådets direktiv om ændring af rådets direktiv 2002/38/EF hvad angår anvendelsesperioden for merværdiafgiftssystemet for radio- og tv-spredningstjenester og visse elektronisk leverede tjenesteydelser

Vigtig juridisk meddelelse

|

52006PC0739

Forslag til Rådets direktiv om ændring af Rådets direktiv 2002/38/EF hvad angår anvendelsesperioden for merværdiafgiftssystemet for radio- og tv-spredningstjenester og visse elektronisk leverede tjenesteydelser  /* KOM/2006/0739 endelig udg. - CNS 2006/0245 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 24.11.2006KOM(2006) 739 endelig2006/0245 (CNS)Forslag tilRÅDETS DIREKTIVom ændring af Rådets direktiv 2002/38/EF hvad angår anvendelsesperioden for merværdiafgiftssystemet for radio- og tv-spredningstjenester og visse elektronisk leverede tjenesteydelser(forelagt af Kommissionen)BEGRUNDELSEBAGGRUNDEN FOR FORSLAGET |Begrundelse og formål Rådets direktiv 2002/38/EF af 7. maj 2002 om ændring og midlertidig ændring af direktiv 77/388/EØF hvad angår merværdiafgiftssystemet for radio- og tv-spredningstjenester og visse elektronisk leverede tjenesteydelser, det såkaldte momsdirektiv vedrørende e-handel, indeholder en række bestemmelser, som ville udløbe den 30. juni 2006, hvis de ikke blev forlænget. Da bestemmelserne blev vedtaget, var det meningen at de skulle dække leveringsstedet for disse ydelser, og nogle forenklinger for virksomheder fra lande uden for EU skulle tages op til revision af Rådet inden udgangen af den første treårs periode på grundlag af et forslag fra Kommissionen og revideres eller forlænges om nødvendigt. Den 15. maj 2006 vedtog Kommissionen den nødvendige rapport til Rådet og et forslag, som midlertidigt forlænger gyldigheden af Rådets direktiv 2002/38/EF til 31. december 2008[1]. Rapporten beskriver ret nøje, hvorfor foranstaltningerne fortsat bør være gyldige, og beskriver navnlig hvordan de på en vellykket måde opfyldte deres oprindelige mål. Da denne rapport er ret ny, er det ikke nødvendigt at gentage argumentationen i detaljer her. I juni 2006 vedtog Rådet imidlertid en forlængelse, som kun løber til årets udgang. Kommissionen mente, at en forlængelse af de oprindelige foranstaltninger var nødvendig for at sikre et velfungerende indre marked og for fortsat at sikre, at der ikke sker fordrejning. Hvis foranstaltningerne fra 2002 havde fået lov til at udløbe, ville det have haft uønskede konsekvenser. På langt sigt medfører Rådets vedtagelse af Kommissionens forslag om leveringsstedet for tjenesteydelser (KOM(2005) 334) og om forenkling af de momsmæssige forpligtelser (KOM(2004) 728) opfyldelse af målene for direktiv 2002/38/EF. Med den fart, som medlemsstaterne arbejder på i Rådet, ville disse ændringer imidlertid ikke kunne have været på plads i tide, inden foranstaltningerne fra 2002 udløb. Det er faktisk ret usandsynligt at de vil være på plads til udgangen af 2006. Kommissionen mener derfor, at en forlængelse til udgangen af 2008, som det oprindeligt blev foreslået, stadig er nødvendig. Det vil give tid nok til at få vedtaget de to ovennævnte forslag og til at medlemsstaterne kan sørge for, at der foretages de fornødne ændringer af infrastrukturen. Formålet med dette forslag er det samme som for de tidligere forslag om forlængelse. Direktivet fra 2002 korrigerede en indlysende mangel i en af de grundlæggende bestemmelser i momslovgivningen, som var i modstrid med den neutralitet, der er kernen i merværdiafgiften, og derfor stillede europæiske virksomheder dårligere i konkurrencen. Den nøjagtige begrundelse for at forlænge foranstaltningerne fra 2002 i deres nuværende form er allerede indeholdt i forslaget og rapporten af maj 2006. Den er fortsat gyldig, og det skønnes ikke nødvendigt at gentage det hele her. Med dette forslag sikres også at bestemmelserne i Rådets forordning (EF) nr. 1798/2003 om elektroniske tjenesteydelser fortsat kan anvendes. |Generel baggrund Rådets direktiv 2002/38/EF nåede sine mål, nemlig at korrigere en konkurrencemæssig ulempe for EU-virksomheder, og der er ingen, som ønsker at vende tilbage til situationen, som den var før vedtagelsen, hvilket støtter argumenterne for at forlænge bestemmelsernes gyldighedsperiode. |Gældende bestemmelser på det område, som forslaget vedrører Det drejer sig om en enkel forlængelse af de bestående bestemmelser i direktiv 2002/38/EF, så de forbliver i kraft indtil udgangen af 2008. På sigt får de permanent virkning via vedtagelsen af de to nævnte forslag, KOM (2004) 728 og KOM (2005) 334. Hovedsageligt på grund af deres meget større anvendelsesområde er lovgivningsprocessen forløbet langsommere end forventet. De forventes vedtaget i den nærmeste fremtid, dog ikke i tide til at dække perioden mellem udløbet af bestemmelserne i 2002-direktivet og udgangen af indeværende år. Det bør huskes at de to foreslåede foranstaltninger under ét langsigtet vil sikre den korrekte anvendelse af moms på elektroniske tjenester i tråd med de mål, der er beskrevet i artikel 5 i direktiv 2002/38/EF. |Overensstemmelse med andre EU-politikker og -mål De bestemmelser, som foreslås forlænget, er fuldt ud på linje med den vedtagne EU-momspolitik, som fremgår af 6. momsdirektiv. Det oprindelige direktiv fra 2002 blev indført på grund af et hul i 6. momsdirektiv, der var opstået som følge af teknologiske ændringer, og fordi det var nødvendigt for at sikre en konsekvent anvendelse af afgiften. |HØRING AF INTERESSEREDE PARTER OG KONSEKVENSANALYSE |Høring af interesserede parter |Høringsmetoder, hovedmålgrupper og respondenternes overordnede profil Blandt deltagerne på to seminarer om Fiscalis-programmet, der blev afholdt inden for de seneste tre år for at se på, hvordan direktivet fra 2002 fungerede, var der repræsentanter for alle medlemsstater og repræsentanter for et flertal af de involverede firmaer. |Sammenfatning af svarene og af, hvordan der er taget hensyn til dem Eftersom forbindelsen mellem borgere og afgiftsmyndigheder hører til et følsomt område, er det ikke hensigtsmæssigt at gengive individuelle indlæg i denne dialog. Alle væsentlige spørgsmål blev dog taget op i Kommissionens rapport til Rådet, og det skønnes ikke nødvendigt at gentage dem her. |Ekspertbistand |Der har ikke været behov for ekstern ekspertbistand. |Konsekvensanalyse Den eneste anden mulighed, som Kommissionen har, er at tillade, at bestemmelserne fra 2002 udløber. Årsagen til, at dette ikke er en realistisk mulighed, fremgår af Kommissionens rapport til Rådet. |FORSLAGETS RETLIGE ASPEKTER |Resumé af forslaget Med forslaget forlænges den anvendelsesperiode, der fremgår af artikel 1 i Rådets direktiv 2002/38/EF, hvorved det sikres, at de foranstaltninger, der blev vedtaget for at få en korrekt beskatning af visse elektronisk leverede ydelser og radio- og tv-spredningstjenester, fortsat gælder. |Retsgrundlag Artikel 93 i traktaten og Rådets direktiv 2002/38/EF |Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende grunde: |Forslaget betyder blot en forlængelse af anvendelsesperioden for en eksisterende foranstaltning i 6. momsdirektiv. Der er ikke noget andet rimeligt alternativ. |De foranstaltninger, der blev vedtaget i 2002, har fungeret tilfredsstillende for både medlemsstaterne og de berørte virksomheder. Der er ikke nogen alternativ mulighed, som bedre ville kunne opfylde målene for den oprindelige foranstaltning. |Reguleringsmiddel/-form |Foreslået middel: Direktiv. |Andre midler ville ikke være hensigtsmæssige af følgende grunde: Forslaget forlænger anvendelsesperioden for en allerede vedtaget bestemmelse i et direktiv. Der er ingen alternativ måde at nå dette mål på. |BUDGETMÆSSIGE VIRKNINGER |Forslaget har ingen finansielle virkninger for Fællesskabets budget. |YDERLIGERE OPLYSNINGER |Fornyet gennemgang/revision/udløbsklausul |Eftersom foranstaltningerne med tiden indgår i anden lovgivning, som i øjeblikket drøftes i Rådet, er der ingen grund til at medtage en revisionsklausul. |Forslaget indeholder en udløbsklausul. |Sammenligningstabel Medlemsstaterne skal tilsende Kommissionen de nationale bestemmelser, der sættes i kraft til gennemførelse af direktivet, og en sammenligningstabel, som viser sammenhængen mellem de pågældende bestemmelser og dette direktiv. |1.  2006/0245 (CNS)Forslag tilRÅDETS DIREKTIVom ændring af Rådets direktiv 2002/38/EF hvad angår anvendelsesperioden for merværdiafgiftssystemet for radio- og tv-spredningstjenester og visse elektronisk leverede tjenesteydelserRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 93,under henvisning til forslag fra Kommissionen[2],under henvisning til udtalelse fra Europa-Parlamentet[3],under henvisning til udtalelse fra Det Europæiske Økonomiske og Sociale Udvalg[4],ud fra følgende betragtninger:(1) Bestemmelserne i Rådets direktiv 2002/38/EF af 7. maj 2002 om ændring og midlertidig ændring af direktiv 77/388/EØF hvad angår merværdiafgiftssystemet for radio- og tv-spredningstjenester og visse elektronisk leverede tjenesteydelser blev ved Rådets direktiv 2006/58/EF af 27. juni 2006 om ændring af direktiv 2002/38/EF hvad angår anvendelsesperioden for merværdiafgiftssystemet for radio- og tv-spredningstjenester og visse elektronisk leverede tjenesteydelser[5] forlænget til den 31. december 2006.(2) Det har endnu ikke været muligt at vedtage bestemmelser om leveringsstedet for tjenester og om en mere generel elektronisk mekanisme. Eftersom den lovgivningsmæssige situation og forholdene, som begrundede en forlængelse til den 31. december 2006, ikke har ændret sig, og for at undgå et hul i merværdiafgiftssystemet for radio- og tv-spredningstjenester og visse elektronisk leverede tjenesteydelser, bør ordningerne forsætte med at fungere frem til den 31. december 2008.(3) Direktiv 2002/38/EF bør derfor ændres i overensstemmelse hermed -UDSTEDT FØLGENDE DIREKTIV:Artikel 1Artikel 4 i direktiv 2002/38/EF affattes således:”Artikel 1 anvendes indtil den 31. december 2008.”Artikel 2 Gennemførelse af direktivet1. Medlemsstaterne vedtager og offentliggør senest den 31. december.2006 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.De anvender disse bestemmelser fra den 1. januar.2007.Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.Artikel 3Dette direktiv træder i kraft dagen efter offentliggørelsen i Den Europæiske Unions Tidende.Artikel 4Dette direktiv er rettet til medlemsstaterne.Udfærdiget i Bruxelles, den .[…]På Rådets vegneFormand[…] [1] KOM(2006) 210 endelig af 15. maj 2006.[2] EUT C […] af […], s. […].[3] EUT C […] af […], s. […].[4] EUT C […] af […], s. […].[5] EUT L 174 af 28.6.2006, s 5.